જ્યારે તમે એકસાથે રહો છો, સાથે કામ કરો છો તો દરેક તબક્કે બીજાને પણ તમારામાંનો એક ગણીને તેને જે સન્માન આપવાનું છે તે આપતાં તેમના વિચારોને પણ સાંભળો. તેમના વિચારોની વિરુદ્ધ જ્યારે તમે નિર્ણય લો છો ત્યારે એવી રીતે સ્નેહભર્યો વ્યવહાર કરો કે જેથી તેમને ખ્યાલ આવે કે તમારો નિર્ણય તેમના હિતમાં જ છે. જો તમારો નિર્ણય સફળ નીવડે તો તેમને એ વાતનો જશ આપો કે તે સફળતામાં તેમની પણ ભાગીદારી છે.